## Nuria Martínez participa en la inauguració de la jornada organitzada per l’Associació València-Mediterrani per la Unesco amb motiu del Dia Internacional de la Mediació

*** Durant la seua intervenció, la consellera de Justícia ha defés la mediació com un mitjà alternatiu de solució de conflictes
* Manifesta el seu suport a la candidatura d’Unesco perquè València siga ciutat internacional de la mediació**

La consellera de Justícia i Administració Pública, Nuria Martínez, ha participat en la inauguració de la jornada ‘Cap a un món sense conflictes’, organitzada per l’Associació València-Mediterrani per la Unesco amb motiu del Dia Internacional de la Mediació.

Durant la seua intervenció, Martínez ha defés la mediació com a mitjà alternatiu de solució de conflictes. “Davant de noves maneres de créixer i conviure com a societat hem de potenciar noves maneres de resoldre els conflictes que d’esta convivència es deriven, que vagen més enllà de la via judicial”, ha afirmat.

Així mateix, Nuria Martínez ha manifestat el seu suport a la candidatura d’Unesco perquè València siga ciutat internacional de la mediació, “una oportunitat única perquè València es projecte com la ciutat oberta, dialogant i integradora que és”.

Fecha: 21/01/2025